Финале Светског првенства у фудбалу 2014.
Финале Светског првенства у фудбалу 2014. била је фудбалска утакмица која је одлучила победника Светског првенства 2014. То је било 20. финале Светског првенства, турнира у коме учествују фудбалске репрезентације чланице ФИФЕ. Финална утакмица је одиграна на стадиону Маракана у Рио де Жанеиру, Бразил, 13. јула 2014. Репрезентација Немачке освојила је четврту титулу првака света победивши Аргентину са 1:0 након продужетака. Једини гол постигао је волеј ударцем Марио Геце у 113. минуту, након убачаја Андреа Ширлеа.